చెట్టుకు విత్తనంలాగా, కథకు ఒక ఆలోచన వస్తే, అది కథాంశంగా ఎలా డెవలప్ చేస్తారనే విషయాన్ని పరుచూరి పాఠాల్లో ప్రముఖ రచయిత గోపాలకృష్ణ తెలిపారు. 'ఫిదా' సినిమాలో ఒకమ్మాయి మొగుడి వెంటే ఎందుకు వెళ్లాలి, మగాడు భార్య వెంట ఎందుకు రాకూడదు అనే సామాజిక అంశాన్ని హీరోయిన్ వాళ్ల అక్కని ప్రశ్నించింది. అది ఫిదా కథాకి బీజం.  ఒకమ్మాయికి నేనెందుకు భర్త వెంట వెళ్లాలి. భర్తే నా వెంట రావాలి అనేదే ఆ అమ్మాయి ఆలోచన. ఈ విషయం వాళ్ల అక్కని అడిగింది. దీనిని ఒక అభ్యుదయ భావంతో తీయాలి అనుకుంటే అక్కలో ఆలోచనని రేపి, అక్కని కాపురానికి వెళ్లనీయకుండా చేయవచ్చు. దీని ద్వారా తన అక్కా, బావ విడిపోవడం, బావ అమెరికా వెళ్లిపోవడం, అక్క ఇంటిలో ఒంటరిగా ఉండటం.. ఇలా ఉంటుంది కథ. స్త్రీ వాదం అది. ఎందుకు వెళ్లాలి అనే స్త్రీ వాదంతో ఒక చెల్లెలు, అక్క కాపురంలో కలతలు తెస్తుంది. మళ్లీ ఆ అక్క కాపురం ఎలా నిలబడింది అనేది కథాంశమే. లేదు ఆ చెల్లి ఎలా రియలైజ్ అయింది. తన అక్క, బావలను ఎలా కలిపింది అనేది కూడా ఇందులో చెప్పకోవచ్చు.ఇదే కథని మరోలా చెప్పాల్సి వస్తే.. చెల్లి చెప్పిన మాటని వినకుండా అక్క, తన బావతో కాపురానికి వెళ్లడం చూసి, ఆ సమయంలో తన తండ్రి బాధపడటం వంటి వాటిని చూసి.. ఆ అమ్మాయి పేపరులో ఒక ప్రకటన ఇస్తుంది. నన్ను చేసుకోబోయేవాడు నాతో పాటే ఉండాలి అని.  దీనిని ఇల్లరికం అంటారని తెలిసినా, ఖచ్చితంగా తనతోనే ఉండాలనే నిబంధనని ఆ అమ్మాయి ఇవ్వడం కూడా స్త్రీ వాదమే. ఇలా ప్రకటన చూసిన వారు రకరకాలుగా ఈ అమ్మాయి గురించి అనుకోవడం, చివరికి ఒకరు వచ్చి పెళ్లి చేసుకున్నాక, ఈ అమ్మాయి భావాలు నచ్చక వదిలేసి వెళ్లిపోవడం వంటి వాటిని మరో కథగా చెప్పకోవచ్చు.ఇంకా మూడో రకంగా చెప్పకోవాలంటే తన అక్క తన మాట వినకుండా పెళ్లి చేసుకుని వెళ్లిపోవడం, ఆ తరువాత తండ్రి దిగులుతో చనిపోవడంని చూసి అభ్యుదయ మహిళగా మారి, తన అక్కలాంటి వారిని మార్చాలని అనుకోవడం వంటిది టోటల్ కమ్యూనిస్ట్ భావాలతో నిండిన కథగా చెప్పుకోవచ్చు. కానీ ఇవి ఆడేవా, లేదా అనేది ప్రక్కన పెడితే కథా బీజాన్ని ఇలా అనుకుని డెవలప్ చేసుకోవడమే కథాంశం అవుతుంది. కానీ శేఖర్ కమ్ముల మాత్రం ఈ కథా బీజాన్ని అద్భుతమైన ప్రేమ కథాంశంగా డెవలప్ చేసుకున్నారు.భర్త వెంట భార్య ఎందుకు వెళ్లాలి, భార్య వెంట భర్త ఎందుకు రాకూడదు అనే ఆశయంలో ఉన్న ఒక అమ్మాయి, అమెరికా అబ్బాయిని ప్రేమించి, అతను తను ప్రేమించదగినంత గొప్పవాడు కాదని అతనికి దూరమై, మళ్లీ అమెరికా వెళ్లినప్పుడు అతని మంచితనం తెలుసుకుని, మళ్లీ అతనికి హృదయాన్ని ఇచ్చేసి, అతను అడగగానే పెళ్లి చేసుకోవడానికి ఇష్టపడి, అతని కోసం అమెరికా వెళ్లిపోవడానికి కూడా సిద్ధపడింది. ఆ సమయంలో ఈ అమ్మాయి మనసు తెలుసుకున్న ఆ అబ్బాయి, ఈ అమ్మాయి ఊరిలోనే ఉండటానికి ఇష్టపడతాడు.  ఇది 'ఫిదా' సినిమాలోని మెయిన్ కథాంశం. ఈ విధంగా శేఖర్ కమ్ముల 'ఫిదా' సినిమా కథని, కథాంశాన్ని డెవలప్ చేసుకున్నారంటూ పరుచూరి గోపాలకృష్ణ తన పరుచూరి పాఠాల్లో 'ఫిదా' సినిమా కథాంశంను ఎలా డెవలప్ చేయవచ్చో, ఎలా డెవలప్ చేశారో అనేది వివరించారు.
chettuku vittanamlaagaa, kathaku oka aalochana vaste, adhi kathaamsamgaa ela devalap chestarane vishayaanni paruchuri paathaallo pramukha rachayita gopalakrishna telipaaru. 'fida' cinemalo okammai mogudi vente enduku vellaali, magaadu bharya venta enduku rakudadu ane saamaajika amsaanni heroin vaalla akkani prasninchindi. adhi fida kathaaki beejam.  okammaayiki nenenduku bharta venta vellaali. bharte naa venta ravali anede aa ammai aalochana. ee vishayam vaalla akkani adigindi. deenini oka abhyudaya bhaavamto teeyaali anukunte akkalo aalochanani repi, akkani kaapuraaniki vellaneeyakundaa cheyavachu. deeni dwara tana akka, baava vidipovadam, baava america vellipovadam, akka intilo ontarigaa undatam.. ilaa untundi katha. stree vaadam adhi. enduku vellaali ane stree vaadamto oka chellelu, akka kaapuramlo kalatalu testundi. malli aa akka kapuram ela nilabadindi anedi kathaamsame. ledu aa chelli ela realiz ayindi. tana akka, baavalanu ela kalipindi anedi kuudaa indulo cheppakovachhu.ide kathani marola cheppalsi vaste.. chelli cheppina maatani vinakunda akka, tana baavatho kaapuraaniki velladam chusi, aa samayamlo tana tandri badhapadatam vanti vaatini chusi.. aa ammai peparulo oka prakatana istundi. nannu chesukoboyevadu naatho pate undaali ani.  deenini illarikam antaarani telisina, khachitamgaa tanatone undaalane nibandhanani aa ammai ivvadam kuudaa stree vaadame. ilaa prakatana chusina vaaru rakarakaalugaa ee ammai gurinchi anukovadam, chivariki okaru vachi pelli chesukunnaka, ee ammai bhaavaalu nachaka vadilesi vellipovadam vanti vaatini maro kathagaa cheppakovachhu.inka moodo rakamgaa cheppakovalante tana akka tana maata vinakunda pelli chesukuni vellipovadam, aa taruvaata tandri digulutho chanipovadamni chusi abhyudaya mahilagaa maari, tana akkalanti vaarini maarchaalani anukovadam vantidi total communist bhaavaalato nindina kathagaa cheppukovachhu. cony ivi adewa, leda anedi prakkana pedithe kathaa beejaanni ilaa anukuni devalap chesukovadame kathaamsam avutundi. cony shekhar kammula maatram ee kathaa beejaanni adbhutamaina prema kathaamsamgaa devalap chesukunnaru.bharta venta bharya enduku vellaali, bharya venta bharta enduku rakudadu ane aasayamlo unna oka ammai, america abbaini preminchi, atanu tanu preminchadaginanta goppavaadu kaadani ataniki dooramai, malli america vellinappudu athani manchitanam telusukuni, malli ataniki hrudayaanni ichesi, atanu adagagaane pelli chesukovadaniki ishtapadi, athani kosam america vellipovadaaniki kuudaa siddhapadindi. aa samayamlo ee ammai manasu telusukunna aa abbai, ee ammai oorilone undataaniki ishtapadataadu.  idhi 'fida' cinemaaloni main kathaamsam. ee vidhamgaa shekhar kammula 'fida' sinima kathani, kathaamsaanni devalap chesukunnarantu paruchuri gopalakrishna tana paruchuri paathaallo 'fida' sinima kathaamsamnu ela devalap cheyavacho, ela devalap chesharo anedi vivarinchaaru.